-------------
NAPOLEON: KESÄ
-------------

Napoleon on lievästi ylipainoinen pulu. Viime talven muuttokriisin
jälkeen hän pääsi onnistuneesti liikkeelle - joskin hieman liian myöhään.
Napoleon viettää nyt kesää etelässä autuaan tietämättömänä kotona
odottavasta perheestä. Matkalla tulee kuitenkin vastaan paljon uutta
siileistä autoihin. Tärkeimpänä kaikista on kuitenkin uusi ystävä, jota
kutsumme Apuriksi. Yhteistyössä tämän kanssa voidaan selvitä mitä usko-
mattomimmistakin kentistä. Peli on juuri siksi mainioimmillaan kaksinpelinä.

-------------
VALIKOT
-------------

Pelin valikkoa ohjataan itse Napoleonilla. Kävele haluamasi tominnon koh-
dalle ja paina välilyöntiä.

   - "Uusi peli" aloittaa alusta uuden pelin. Vanha tallennus säilyy.

   - "Lataa peli" lataa aiemmin tallennetun pelin. Voit valita kentän numeron
     nuolinäppäimillä ja enterillä.

   - "Tallenna peli" tallentaa pelin vanhan tallennuksen päälle.

   - Asetuksista voit säätää resoluutiota ja ikkunan tilaa.

      - Vanhoilla tietokoneilla on suositeltavaa käyttäää pienintä resoluu-
        tiota

      - Venytetyssä tilassa ikkuna 'zoomataan' näytölle. Jos haluat nähdä
        pikseligrafiikan tarkemmin, tämä tila voi olla kokeilemisen arvoinen.

      - Huomio! Resoluution ja ikkunan tilan vaihtaminen vaikuttaa vasta seu-
        raavalla pelikerralla!

      - Apuri seuraa - kohdasta voit asettaa apurin joko hiiriohjaukseen tai
        automaattiseen seuraamiseen.

      - "Paniikki?" - napista pääset painamaan Isoa Punaista Nappia.

   - Valikkoon voi palata koska tahansa painamalla esciä ja sitten välilyön-
     tiä. Palaa peliin siirtymällä "lataa peli" - kohtaan ja valitsemalla
     haluamasi kentän numero.

   - Peli lopetetaan painamalla valikossa esciä. Lopetusikkunassa täytyy pai-
     naa huussin kuvaa.

-------------
KONTROLLIT
-------------

   - Nuolinäppäimet:
      - Lentäminen
      - Käveleminen
      - Kentän numeron vaihtaminen (valikossa)

   - Välilyönti
      - Munien pudottaminen
         - Vasen CTRL pohjassa voit pudottaa 'teräspommeja'
      - Ilmoitusten hyväksyminen
      - Valikossa olevien toimintojen suorittaminen

   - Esc
      - Paussi
      - Valikkoon siirtyminen
      - Pelin lopetus

   - Tab
      - Apuri seuraa (ON/OFF)

-------------
PERUSTOIMINNOT
-------------


Lentäminen:
-----------

Voit ohjata Napoleonia nuolinäppäimistä. Lintu lähtee lentoon kun painat
ylänuolta. Räpytellessä kuluu lentoenergiaa, jonka määrän näet viherkelta-
punaisen palkin alapuolella olevasta sinisestä palkista. Ylempi palkki ilmai-
see linnun terveyttä, joka vähenee luonnollisesti kovaa maahan törmätessä ja
vihollisiin osuessa.

Vinkkejä lentämiseen:

   - Pystyt lentämään nopeasti ylös, kun painat ainoastaan ylänuolta.

   - Voit säästää lentoenergiaa lentämällä sivusuuntaan (pidä samaan aikaan
     pohjassa sekä ylä- että sivunuolta).

   - Muista pehmentää aina laskeutumisia.


'Pommit':
---------

Voit munia munia painamalla välilyöntiä. Huomaa kuitenkin, ettei Napoleon
jaksa munia jatkuvasti: pelin alussa ainoastaan kolme 'pommia' per kenttä.
Myöhemmin pelissä saat käyttöösi teräspommeja. Niitä pudotetaan pitämällä
samaan aikaan vasen control (ctrl) pohjassa. Teräspommeilla voit tuhota
autoja.


Viholliset:
-----------

Kentistä löytyy paljon vihollisia. Tässä esitellään niiden ominaisuudet:

   - Siili on piikikäs. Jos kosket siihen, lintu loikkaa ilmaan ja menettää
     terveyttä. Siili suuttuu jos munit sen päälle. Jos siiliin osuu vielä
     toinen pommi, se katoaa.

   - Nykyaikaiset autot ovat hyvin turvallisia jalankulkijoille, jos niitä
     verrataan vanhoihin teräväkulmaisiin tappajiin. Täten Napoleon voi 'rat-
     sastaa' autolla menettämättä lentoenergiaa. Autot eivät ole vaarallisia,
     mutta tarvittaessa ne voi tuhota teräspommeilla.

   - Kalat ovat nopeita ja uivat vaakasuoraan vettä pitkin. Jos niihin kos-
     kee, menettää terveyttä ja pomppaa pintaa kohden. Muniminen ei tehoa ka-
     loihin.

   - Puolukkakanuuna ampuu lintua kohti suuria puolukoita, joista menettää
     terveyttä. Voit yrittää hämätä kanuunaa esimerkiksi lentämällä korkealla
     ja 'sukeltamalla' puolukoiden ali.
     

Tiletyypit:
-----------

Kentät koostuvat pienistä 'ruuduista', joita kutsutaan tileiksi. Tässä esi-
tellään niistä tärkeimpien ominaisuudet:

   - Jos kosket piikkeihin, lintu loikkaa ylöspäin (tai alaspäin,jos piikit
     ovat katossa). Menetät paljon terveyttä.

   - Jos kävelet viherlaavan päällä, menetät vähitellen terveyttä. Siksi nii-
     den päällä ei kannata viivytellä.

   - Jos taustallasi on avaruustilejä ja lennät, painovoima ei vaikuta si-
     nuun. Voit lentää loputtomasti väsymättä.

   - Vedessä lentäessä painovoima vaikuttaa sinuun heikommin. Voit lentää ke-
     vyemmin korkeammalle.


Kolikot ja powerupit:
---------------------

Kentät sisältävät kahdenlaisia kolikoita sekä laatikoita, joissa on siiven
kuva. Jos keräät kaikki Napoleon-kolikot (N), Napoleonin munintakyky paranee
ja voit pudottaa enemmän pommeja kentissä.

Kolikot, joissa on punainen risti, parantavat linnun terveyttä. Niitä kutsu-
taan usein healthpackeiksi, joka on englantia ja tarkoittaa terveyspakettia
tai -pakkausta.

Siipilaatikoista ('wingpackeista') saat lentoenergian täyteen. Ne voivat pe-
lastaa Napoleonin maahan osumiselta lentoenergian ollessa vähissä.

Biohazard-pötkylä aiheuttaa virheitä tietokoneissa. Tämä aiheuttaa kentän 6
erikoisen asetelman. Voit parantaa vian Anti-Biohazard-kolmiolla.

-------------
SUPERTILA
-------------

Jos joku kenttä tuntuu liian vaikealta, voit turvautua paniikkinappulaan. Se
löytyy asetuksista, "Paniikki?" - napin takaa. Jos painat Isoa Punaista Nap-
pia, kursori vaihtuu taikasauvaksi yliluonnollisten kykyjen merkiksi. Nyt
lintu voi...
   - Munia ERITTÄIN nopeaa sarjatulta
   - Käyttää loputtomiin molempia 'pommityyppejä'
   - Koskea vihollisiin menettämättä terveyttä
   - Hypätä seuraavaan kenttään (painamalla X - näppäintä)

-------------
PÄIVITTÄMINEN
-------------
Voit seurata pelin viestiketjua CoolBasicin foorumeilla osoitteessa
www.coolbasic.com/forums

Viestiketju löytyy "Suomalaiset"-osion "Projektit" - foorumista. Jos et löy-
dä sitä, voit käydä tarkistamassa uutiset myös kotisivuiltani osoitteesta
palmu.awardspace.com

--------------------
TEKIJÄT JA KIITOKSET
--------------------

Ohjelmointi, ideointi, grafiikka ja muu vastaava:

Alex Kivikoski (aka Kookoz)


Musiikki:

Mikko Antikainen (aka mos6581)


Kiitokset myös pikkuveljelle, Osculle, avustuksesta ideoinnissa.